Diari Oficial de la Generalitat Valenciana


Sumari del DOGV 3386, del 03-12-1998 (1998/9690)

ORDRE de 6 de novembre de 1998, de la Conselleria de Medi Ambient, per la qual estableix el règim de subvencions per a la realització d'auditories ambientals i avaluacions inicials per les empreses del sector industrial i de serveis per a l'exercici 1999.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3386

Data del DOGV
:   03-12-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/9690


Data del document
:   06-11-1998

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

ORDRE de 6 de novembre de 1998, de la Conselleria de Medi Ambient, per la qual estableix el règim de subvencions per a la realització d'auditories ambientals i avaluacions inicials per les empreses del sector industrial i de serveis per a l'exercici 1999. [1998/9690]
  
Aquesta convocatòria de subvencions s'emmarca en l'àmbit de la política de medi ambient de la Unió Europea i del sistema comunitari d'ecogestió i ecoauditoria establit pel Reglament (CEE) 1.836/1993, del Consell, de 29 de juny, (DOCE núm. L 168 de 10.07.93), i implica una continuïtat de les actuacions iniciades per aquesta conselleria mitjançant l'Ordre d'1 d'abril de 1998.
  
Aquesta ordre, amb l'objecte de fomentar la participació en el sistema de les empreses del sector industrial de la Comunitat Valenciana, establia el règim de subvencions per a la realització d'auditories i avaluacions ambientals, l'aplicació de la qual permet aconseguir avantatges d'estalvi de costos i millora de la imatge, com també el compliment de la legislació ambiental, i el foment de la integració i col·laboració dels treballadors amb la política de l'empresa.
  
A diferència de la convocatòria anterior, aquesta ordre es caracteritza pel fet de tenir un caràcter obert, i se n'amplia l'àmbit a les empreses del sector serveis que desitgen acollir-se voluntàriament al sistema comunitari de gestió i auditoria mediambientals.
  
Per tant, fent ús de les atribucions que em confereix l'article 35 de la Llei 5/1983, del Govern Valencià, com també l'article 47 de la Llei d'Hisenda Pública de la Generalitat Valenciana aprovada per Decret Legislatiu de 26 de juny de 1991, del Consell de la Generalitat Valenciana,
  
ORDENE
  
Primer
  
Convocar per a l'exercici 1999 la concessió de subvencions per a la realització d'auditories ambientals i avaluacions ambientals per les empreses industrials i del sector serveis de la Comunitat Valenciana que desitgen acollir-se al sistema de gestió ambiental, d'acord al Reglament CEE 1.836/1993.
  
Segon
  
Aquesta convocatòria es regirà per les bases de l'annex I de l'Ordre d'1 d'abril de 1998, de la Conselleria de Medi Ambient, per la qual s'establia el règim de subvencions per a la realització d'auditories ambientals i avaluacions ambientals inicials per empreses del sector industrial (DOGV núm. 3.223, de 16.04.1998).
  
En relació amb el que disposa la base primera de l'esmentada ordre, s'amplia l'àmbit dels beneficiaris, i podran accedir a aquesta convocatòria, a més a més de les empreses que desenvolupen una activitat industrial, les empreses del sector serveis.
  
Tercer
  
Les ajudes es concediran a càrrec de l'aplicació pressupostària 81.62.283.55.8, línia de codi comptable 2477, fins al límit de la consignació pressupostària que amb aquest fi establisca la Llei de Pressupostos de la Generalitat Valenciana per a 1999, i quedarà, per tant, condicionada la concessió de les subvencions a l'existència en els esmentats pressupostos de crèdit adequat i suficient de conformitat amb el que disposa l'Ordre de 26 de setembre de 1994, de la Conselleria d'Economia i Hisenda.
  
Aprovada la Llei de Pressupostos per a 1999, es donarà publicitat en el Diari Oficial de la Generalitat Valenciana de l'import global màxim destinat a aquesta convocatòria.
  
Quart
  
El termini de presentació d'instàncies per a aquesta convocatòria finalitzarà el 26 de febrer de 1999.
  
DISPOSICIÓ ADDICIONAL
  
Única
  
Conformement amb l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, tots els actes dictats en l'expedient de subvenció que es convoca amb aquesta ordre s'entendran condicionats al fet que, en dictar la resolució de concessió de la subvenció, es mantinguen les mateixes circumstàncies de fet i de dret existents en el moment en què es van produir aquells actes.
  
DISPOSICIONS FINALS
  
Primera
  
Es faculta la directora general de Qualitat Ambiental per dictar les disposicions necessàries per al desenvolupament i l'execució del que disposa aquesta ordre.
  
Segona
  
Aquesta ordre entra en vigor l'endemà de la publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició de l'esmentat recurs requerirà la comunicació prèvia a la Conselleria de Medi Ambient.
  
Tot això d'acord amb el que estableixen els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 6 de novembre de 1998
  
El conseller de Medi Ambient,
  
JOSÉ MANUEL CASTELLÁ ALMIÑANA